**DĖL ROKIŠKIO TURIZMO INFORMACIJOS CENTRO TEIKIAMŲ MOKAMŲ PASLAUGŲ SĄRAŠO IR ĮKAINIŲ PATVIRTINIMO**

2023 m. liepos 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Rokiškio rajono savivaldybės taryba n u s p r e n d ž i a:

1. Patvirtinti Rokiškio turizmo informacijos centro teikiamų paslaugų sąrašą ir įkainius (priedas).

2. Nustatyti, kad šis sprendimas įsigalioja nuo 2023 m. rugpjūčio 1 d.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Irena Matelienė

**SPRENDIMO PROJEKTO**

**DĖL ROKIŠKIO TURIZMO INFORMACIJOS CENTRO TEIKIAMŲ MOKAMŲ PASLAUGŲ SĄRAŠO IR ĮKAINIŲ PATVIRTINIMO**

**AIŠKINAMASIS RAŠTAS**

2023-07-27

Projekto rengėjas – Irena Matelienė, Komunikacijos ir kultūros skyriaus vedėja.

Pranešėjas komitetų ir Tarybos posėdžiuose – Loreta Araminienė, viešosios įstaigos Rokiškio turizmo ir verslo informacijos centro projektų vadybininkė, laikinai einanti direktoriaus pareigas

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti Rokiškio turizmo informacijos centro teikiamų paslaugų sąrašą ir įkainius, kurie galios nuo 2023 m. rugpjūčio 1 d. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 2 dalies 29 punktas numato, kad savivaldybės biudžetinių įstaigų teikiamų mokamų paslaugų sąrašą ir įkainius tvirtina savivaldybės taryba. Rokiškio rajono savivaldybės tarybos 2023 m. birželio 29 d. sprendimu Nr. TS-218 viešoji įstaiga Rokiškio turizmo ir verslo informacijos centras pertvarkyta į biudžetinę įstaigą Rokiškio turizmo informacijos centrą. Šiuo metu įstaigos specialistų teikiamų mokamų paslaugų sąrašas buvo patvirtintas Rokiškio rajono savivaldybės administracijos direktoriaus 2023 m. gegužės 6 d. įsakymu Nr. AV-487. Nuo 2023 m. rugpjūčio 1 d. veiksianti biudžetinė įstaiga Rokiškio turizmo informacijos centras neteiks verslo informacijos koordinavimo paslaugų. Kai kurios anksčiau teiktos paslaugos tapo neaktualios dėl turto nusidėvėjimo (pvz.: palapinės, molbertų, dviračių nuoma), dėl specialistų kvalifikacijos pokyčių (pvz.: maketavimo paslauga, duonos raugo paruošimo, išdegimo lauko krosnyje). Dėl išaugusių elektros energijos ir medžiagų kainų, edukacinių programų kainos didinamos vidutiniškai 2 eurais, įrangos savarankiško naudojimo paslauga bus skaičiuojama valandiniu įkainiu. Įsigijus įrangos, ketinama teikti naują maisto pašildymo įrangos nuomos paslaugą, kuriai nustatomas įkainis.  |
| 3. | Laukiami rezultatai | Patvirtintas aktualus įstaigos teikiamų mokamų paslaugų sąrašas ir įkainiai. |
| 4.  | Lėšų poreikis ir šaltiniai | Papildomų lėšų nereikės. |
| 5.  | Antikorupcinis sprendimo projekto vertinimas | Atliktas teisės akto projekto antikorupcinis vertinimas, parengta pažyma. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Nėra |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |